ભૂતકાળમાં થયેલા ખરાબ અનુભવોએ અમને હોશિયાર બનાવ્યા છે એમ જણાવતાં પ્રદીપ જોષીએ કહ્યું હતું કે ‘૨૦૦૨માં સરકારે પ્રાઇવૅટ લેઆઉટની સમસ્યાઓને દૂર કરવા માટે એક કમિટીની નિમણૂક કરી હતી. આ કમિટીએ તૈયાર કરેલા રિપોર્ટ પ્રમાણે પ્રાઇવેટ લેઆઉટની સુવિધાઓ માટે સરકાર ૩૩ ટકા, BMC ૩૩ ટકા અને પ્રાઇવેટ લેઆઉટમાં આવતી સોસાયટીઓએ ૩૩ ટકા યોગદાન આપવાનું હતું. આ ફૉમ્યુર્લા સાથે ૨૦૦૪માં BMC સહમત થઈ હતી. અમે ૨૦૦૪માં હાઈ કૉર્ટમાં ગયા ત્યારે આ ફૉમ્યુર્લા સાથે અમારે પણ નછૂટકે સહમત થવું પડ્યું હતું. હવે એના માટે અમુક રાજનેતાઓના કાર્યકરો ફેડરેશન પર દોષારોપણ કરીને લોકોને ગેરમાર્ગે દોરી રહ્યા છે, પણ એનાથી અમને ફરક પડતો નથી. હંમેશાં સત્યનો જ વિજય થાય છે.’